**TÁJÉKOZTATÓ**

 **ÖNKORMÁNYZATI SEGÉLYRŐL**

**Jogosultsági feltételek:**

Önkormányzati segély létfenntartást veszélyeztető rendkívüli élethelyzet, illetve a tartós vagy időszakos létfenntartási probléma esetén nyújtható, elsősorban azok részére, akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez kapcsolódó kiadások – vagy a gyermek hátrányos helyzete miatt anyagi segítségre szorulnak.

Rendkívüli esetben, különös méltánylást alapján, önkormányzati segély a fogyatékos vagy tartós beteg gyermek speciális oktatásával, fejlesztésével járó rendszeres költségekre is igényelhető, legfeljebb hat hónap időtartamra.

**A segélyezés feltétele, hogy a családban az egy főre eső jövedelem nem haladja meg:**

* családban élő személy esetén a 71.250.-Ft-ot
* egyedül élő személy esetén a 85.500.-Ft-ot.

Az önkormányzati segély személyenként évente legfeljebb négy alkalommal, készpénzben vagy természetben – élelmiszer vásárlásával, illetve étkeztetési személyi térítési díjának meghatározott időre szóló mérséklésével vagy elengedése útján – nyújtható.

**Kérelem benyújtása:**

Az önkormányzati segély iráni **kérelem formanyomtatványon nyújtható be, melyhez csatolni kell:**

* a létfenntartást veszélyeztető rendkívüli élethelyzet, illetve a tartós vagy időszakos létfenntartási probléma fennállását bizonyító iratot (pl.: közüzemi számla, orvosi igazolás, balesetről készült jegyzőkönyv, biztosító által készített kárfelmérés).
* igazolást az együtt élő személyek jövedelméről: havi rendszerességgel járó jövedelem esetén a kérelem benyújtását megelőző hónap jövedelme, nem rendszeres, illetve vállalkozásból szerzett jövedelem esetén a benyújtást megelőző 12 hónap jövedelmének egyhavi átlaga,
* a gyermek elhelyezésre vagy a gyámrendelés tárgyában hozott bírósági határozatot,
* 30 napnál nem régebbi igazolást a 18. életét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói, illetve hallgatói jogviszonyáról.

**Az önkormányzati segély összege:** legkevesebb 3.000.-Ft, legfeljebb 20.000.-Ft.

**Eljáró szerv:** a képviselő-testület által átruházott hatáskörében a polgármester.

**Illeték:** az eljárás illetékmentes.